Sventijanskas (Druskininkai)

Apie kaimą Lazdijų rajono savivaldybėje žr. Sventijanskas.

Sventijanskas – kaimas Druskininkų savivaldybėje, 3 km į vakarus nuo Gerdašių, prie Nemuno ir Baltosios Ančios santakos. Šiauriau kaimo auga Sventijansko miškas, piečiau – Nemunu išvesta Lietuvos ir Baltarusijos valstybės siena.

Istorija

1827 m. kaimą sudarė dvi dalys:
 trijų dūmų gyvenvietė kairiajame Nemuno krante (dabar Druskininkų savivaldybės Sventijanskas Lietuvoje); 
 penkių dūmų gyvenvietė dešiniajame Nemuno krante (dabar Gardino rajono Sventojanskas Baltarusijoje). 

Kaimas vadinosi Sventojansku, šį vardą davė Baltoji Ančia, kuri taip pat buvo vadinama Švento Jono upe (). Tuo metu Sventojanskas priklausė Rusijos imperijos Suvalkų gubernijos Seinų apskrities Valavičių valsčiui. Pirmojo pasaulinio karo metais Rusijos imperijos kariuomenė tarp abiejų gyvenviečių buvo pastačiusi medinį tiltą per Nemuną. Sužinoję apie besiartinančią kaizerinės Vokietijos armiją, 1915 m. rusų kariškiai tiltą sudegino. Dabartiniais laikais sausrų metu nusekusioje upėje matosi buvusio tilto atraminiai poliai.

Tarpukaryje Sventojanskas atsidūrė Lenkijoje: dešiniojo kranto gyvenvietė kaimo teisėmis įėjo į Balstogės vaivadijos Gardino apskrities Pariečės valsčių, o kairiojo kranto gyvenvietė tapo to paties valsčiaus eiguvos kaimeliu.

Gyventojai

Šaltiniai

Druskininkų savivaldybės gyvenvietės